Elment, akinek a segítségével gyönyörű, élhető városrész lett a sáros, poros Petőfitelepből: elhunyt Gila Ferenc, Örökös Petőfitelepért-díjas egykori önkormányzati képviselő

Nyolcvanegy éves korában érte a halál, húsz éven át a neve egyet jelentett Petőfiteleppel Szeged közgyűlésében. Szív Napja, Petőfitelepi Amatőr Alkotók kiállítása, Baktó, Újpetőfitelep és Petőfitelep újjászületése – mindhez és mindenhez köze volt, hogy „mottója” mindig igaz maradjon: „Petőfitelepet a városi kényelem és a falusi nyugalom jellemzi.”